
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 166 

“ 25 Φεβρουάριου 1998 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 24779/97 

Ψήφιση Ο.Ε.Υ. του ΔΟΥΚΑΛΠ (Δημοτικός οργανισμός 

υγείας και κοινωνικής αντίληψης) ΑΣΚΛΗΠΙΟΣ. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1 . Τις διατάξεις του άρθρου 12 Ν. 1188/81 περί κυρώ- 
σεως του κώδικα περί κατάστασης προσωπικού Ο.Τ.Α. ό¬ 
πως αυτές αντικαταστάθηκαν από εκείνες του άρθρου 8 
παρ. 5 Ν. 2307/95. 

2. Τις αριθ.3/11/97 και 7/24/97 αποφάσεις του Διοικητι¬ 
κού Συμβουλίου του Δημοτικού Οργανισμού Υγείας και 
Κοινωνικής Αντίληψης (ΔΟΥΚΑ) του Δήμου Λουτρακιού 
Περαχώρας. 

3. Την αριθ. 221/97 απόφαση του Δημοτικού Συμβουλί¬ 
ου Λουτρακιού Περαχώρας περί γνωμοδότησης επί του 
Ο.Ε.Υ. του ΔΟΥΚΑ. 

4. Τη γνωμοδότηση του Υπηρεσιακού Συμβουλίου του 
άρθρου 14 του Ν. 1586/86 και 37 Ν. 2190/94 όπως ανπκα- 
ταστάθηκαν με εκείνεςτου άρθρου 8 παρ. 4 Ν. 2307/95 που 
διατυπώθηκε στο άρθρ. 10/1/12.12.97 πρακτικό αυτού. 

5. Τις διατάξεις του άρθρου 27 Ν. 2081/92 με τις οποίες 
προτάθηκε νέο άρθρο στο Ν. 1558/85 το οποίο ρυθμίζει 
τον έλεγχο των δαπανών που προκαλούν οι κανονιστικές 
διοικητικές πράξεις, αποφασίζουμε: 

Νομιμοποιούμε τις αριθ. 3/11/97 και 7.24.97 αποφάσεις 
του Διοικητικού Συμβουλίου του Δημοτικού Οργανισμού 
Υγείας και Κοινωνικής Αντίληψης ΑΣΚΛΗΠΙΟΣ (ΔΟΥ ΚΑΛ- 
Π) περί ψήφισης του ΟΕΥ του πιο πάνω οργανισμού κα¬ 
θώς επίσης και την αριθ. 221/97 απόφαση του Δημοτικού 
Συμβουλίου Λουτρακιού Περαχώρας περί γνωμοδότη¬ 
σης επί του Ο.Ε.Υ. του ΔΟΥΚΑ όπως αν ορίζονται στις α¬ 
ποφάσεις αυτές και ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΩΝ ΥΠΗΡΕΣΙΩΝ 
«ΔΗΜΟΤΙΚΟΥ ΟΡΓΑΝΙΣΜΟΥ ΥΓΕΙΑΣ ΚΑΙ 
ΚΟΙΝΩΝΙΚΗΣ ΑΝΤΙΛΗΨΗΣ 
ΛΟΥΤΡΑΚΙΟΥ - ΠΕΡΑΧΩΡΑΣ» (Δ.Ο.Υ.Κ.Α.Λ.Π.) 

Άρθρο 1 

Νομική μορφή - Θεσμικό πλαίσιο 

Ο «Δημοτικός Οργανισμός Υγείας και Κοινωνικής Αντί¬ 


ληψης Λουτρακιού - Περαχώρας» (Δ.Ο.Υ.Κ.Α.Λ.Π.) 
Ν.Π.Δ.Δ. με τον διακριτικό τίτλο «ΑΣΚΛΗΠΙΟΣ», ιδρύθηκε 
σύμφωνα με τις διατάξεις του άρθρου 203 του Π.Δ, 
410/95 περί κωδικοποίησης ενιαίου κειμένου, την υπ’ α¬ 
ριθμό 68/96 απόφαση του Δημοτικού Συμβουλίου Λου¬ 
τρακιού - Περαχώρας και την 7017 απόφαση της αναπλη- 
ρώτριας Περιφερειακού Διοικητή Ν. Κορινθίας που δημο- 
σιεύθηκε στο 503/28.6,96 ΦΕΚ. 

Άρθρο 2 

Σκοποί: 

Οι σκοποί του Οργανισμού περιγράφονται αναλυτικά 
στις κατά τα προηγούμενα αποφάσεις, ενδεικτικά δε, έ¬ 
χουν ως εξής: 

α) Η εξασφάλιση και παροχή ιατρικής φροντίδας, περί¬ 
θαλψης και υγιεινών συνθηκών διαβίωσης για κάθε δημό¬ 
τη και η ανάληψη πρωτοβουλιών για την προώθηση θεμά¬ 
των βελτίωσης των σχετικών υπηρεσιών. 

β) Η ευαισθητοποίηση και η συνεχής ενημέρωση των 
δημοτών σε θέματα υγείας και προληπτικής υγιεινής και η 
συνεργασία με τους αρμόδιους κρατικούς φορείς για την 
εφαρμογή αντίστοιχων προγραμμάτων. 

Επίσης η διαπίστωση των τοπικών αναγκών, των ελλεί¬ 
ψεων και προβλημάτων στον Τομέα Υγείας - Πρόνοιας και 
η υποβολή προτάσεων για τη λήψη αντίστοιχων μέτρων 
κάλυψής τους. 

γ) Η δημιουργία συμβουλευτικών σταθμών και παροχή 
υπηρεσιών σε θέματα ανατροφής και αγωγής των παι¬ 
διών. η προληπτική αγωγή και ενημέρωση για την προ¬ 
στασία των παιδιών από τα ναρκωτικά και γενικά ουσίες 
που δημιουργούν εξάρτηση και το ΑΙΩ3, η κατάρτιση και 
υλοποίηση ενημερωτικών προγραμμάτων για γονείς και 
άλλους και η συνεργασία για τα παραπάνω θέματα με κοι¬ 
νωνικούς φορείς. 

δ) Η προστασία, η παροχή προσωπικών κοινωνικών υ¬ 
πηρεσιών και η συνεργασία με σχετικούς φορείς για την 
κάλυψη αναγκών των ατόμων με ειδικές ανάγκες, η κοι¬ 
νωνική ένταξή τους στην τοπική κοινωνία, η αξιοποίηση 
των ικανοτήτων τους, η δημιουργία των προϋποθέσεων ε¬ 
πικό ινωνίαςκαι αξιοποίησης των υγιεινών στοιχείων τους 
και η αποφυγή της περιθωριοποίησης και απομόνωσής 
τους. 

ε) Η παροχή υπηρεσιών παραμονής, φύλαξης, προστα¬ 
σίας, εκπαίδευσης, δημιουργικής απασχόλησης, ιατρικής 
φροντίδας και ψυχαγωγίας παιδιών προσχολικής ηλικίας. 

στ) Η εφαρμογή προγραμμάτων εξωϊδρυματικής προ¬ 
στασίας υπερηλίκων, η δημιουργία χώρων συνάντησης 
αυτών και η προσφορά οργανωμένης ψυχαγωγίας. 

ζ) Η αξιοποίηση της διεθνούς εμπειρίας και η συμμετο¬ 
χή σε δίκτυα τοπικά. Εθνικά, Ευρωπαϊκά ή άλλων χωρών 
που έχουν σχέση με την υγεία, πρόνοια και κοινωνικά γε¬ 
νικά θέματα και η οργάνωση αντίστοιχων εκθέσεων, εκ¬ 
δηλώσεων, διαλέξεων, συνεδρίων, προβολών κ.λπ. 

η) Η καλλιέργεια της κοινωνικής αλληλεγύης, η μείωση 
των κοινωνικών ανισοτήτων, η εξασφάλιση ίσων ευκαι¬ 
ριών για όλους τους δημότες, η αντιμετώπιση των προ¬ 
βλημάτων πολυτέκνων οικογενειών καθώς και η εξασφά¬ 
λιση ενός επιπέδου αξιοπρεπούς διαβίωσης κάθε ατόμου 
που έχει ανάγκη βοήθειας και στήριξης. 

θ) Η προστασία του περιβάλλοντος, η ευαισθητοποίηση 
των δημοτών σε σχετικά θέματα, η προστασία των φυσι¬ 
κών πόρων, η υγιειονοική προστασία των επιτραπέζιων 
και ιαματικών νερών, ο συνεχής έλεγχος, η παρακολού¬ 
θηση της φυσικοχημικής σύστασης, η διατήρηση της αρί- 
στης ποιότητάς τους, η διοργάνωση εκθέσεων, συνε¬ 
δρίων και λοιπών σχετικών εκδηλώσεων και η συμμετοχή 
σε εθνικά, κοινοτικά, και άλλων χωρών δίκτυα σχετικά με 
τις ιαματικές πηγές,λουτροπόλεις, επιτραπέζια νερά 
κ.λπ 

ι) Η κατάρτιση, ανάληψη και υλοποίηση προγραμμάτων 
σχετικών με τις δραστηριότητες, επιδιώξεις και γενικά 
τους σκοπούς του οργανισμού. 

ια) Η έκδοση πληροφοριακού υλικού και γενικά εκδόσε¬ 
ων, για την ενημέρωση των κατοίκων του Δήμου, της ευ¬ 
ρύτερης περιοχής και των επισκεπτών για τους σκοπούς, 
τα προγράμματα, τις δραστηριότητες και τις εκδηλώσεις 
του Οργανισμού. 

ιβ) Η επιβράβευση και απονομή τιμητικών διπλωμάτων 
σε κάθε διακρινόμενο για την σχετική με τους σκοπούς 
του οργανισμού δραστηριότητάτου. 
ιγ) Η εκτέλεση σχετικών προγραμματικών συμβάσεων, 
ιδ) Η κατάρτιση προγραμμάτων και η προώθηση χρη¬ 
ματοδοτήσεων από πόρους Εθνικούς Κοινοτικούς και κά¬ 
θε άλλη πηγή χρηματοδότησης. 

Άρθρο 3 

Έδρα του Οργανισμού: 

Έδρα του Οργανισμού είναι η Περιφέρεια του Δήμου 
Λουτρακιού - Περαχώρας. 

Άρθρο 4 

Διάρκεια: 

Η διάρκεια του Οργανισμού είναι 50 χρόνια από την η¬ 
μέρα σύστασής του. 

Άρθρο 5 

Πόροι: 

Πόροι του Δημοτικού Οργανισμού υγείας και Κοινωνι¬ 
κής Αντίληψης είναι: 

α) Ετήσια επιχορήγηση του Δήμου Λουτρακιού - Περα¬ 
χώρας που θα καθορίζεται κάθε φορά. 

β) Η επιχορήγησή και κάθε άλλη παροχή του κράτους εί¬ 
τε προς τον ίδιο τον Οργανισμό είτε προς το Δήμο Λου¬ 
τρακιού - Περαχώρας για λογαριασμό του Οργανισμού. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Οι πρόσοδοι από την περιουσία του Οργανισμού, 
ε) Εισπράξεις από το αντίτιμο των παρεχομένων από 
τον Οργανισμό υπηρεσιών. 


στ) Έσοδα από λοιπές πηγές. 

Άρθρο 6 

Διοίκηση: 

Ο οργανισμός θα διοικείται από Διοικητικό Συμβούλιο 
που αποτελείται από πέντε μέλη, τα οποία μαζί με τους α¬ 
ναπληρωτές τους ορίζονται από το Δημοτικό Συμβούλιο. 

Η θητεία των μελών του Διοικητικού Συμβουλίου θα α¬ 
κολουθεί τη Δημοτική περίοδο. 

Το Διοικητικό Συμβούλιο θα απαρτίζεται από τους: 
α) Από τον εκάστοτε Δήμαρχο Λουτρακιού - Περαχώ¬ 
ρας ως Πρόεδρο. 

β) Από δύο (2) Δημοτικούς Συμβούλους που θα ορίζο¬ 
νται με απόφαση του Δημοτικού Συμβουλίου. 

γ) Δύο (2) δημότες που θα ορίζονται με απόφαση του 
Δημοτικού Συμβουλίου που θα έχουν σχέση με τις δρα¬ 
στηριότητες και τους σκοπούς του Οργανισμού. 

Το Διοικητικό Συμβούλιο εκλέγει από τα μέλη του τον Α¬ 
ντιπρόεδρο και τον Γραμματέα. Μέχρι να εκλεγούν τα αι¬ 
ρετά μέλη ή μέχρι να πληρωθεί οποιαδήποτε θέση που μέ¬ 
νει κενή, το Δ.Σ. λειτουργεί με την ελλιπή συγκρότησή 
του. αν ο αριθμός των μελών δεν είναι κατώτερος αυτού 
που απαιτείται για το σχηματισμό απαρτίας. 

Αντικατάσταση μέλους του Δ.Σ. δεν επιτρέπεται, παρά 
μόνο για σπουδαίο και σοβαρό λόγο. 

Άρθρο 7 

Εκπροσώπηση του οργανισμού: 

Ο οργανισμός εκπροσωπείται ενώπιοντων δικαστηρίων 
και κάθε αρχής από τον Πρόεδρο και σε περίπτωση α¬ 
πουσίας ή κωλύματος από τον Αντιπρόεδρο αυτού. 

Άρθρο 8 

Οργανωτική διάρθρωση του οργανισμού: 

8.1. Τα διοικητικά επίπεδα της οργανωτικής διάρθρω¬ 
σης του οργανισμού είναι: 

-Το Διοικητικό Συμβούλιο 
-Η Διεύθυνση 
-Τα Τμήματα 
-Τα Γ ραφεία 

8.2. Οι αντίστοιχοι υπεύθυνοι των παραπάνω διοικητι¬ 
κών επιπέδων ονομάζονται: 

Υπεύθυνος Τμήματος 

Στον Πρόεδροτου Δ.Σ. υπάγονται όλες οι υπηρεσίες και 
τατμήματατου Οργανισμού, καθώς και όλοι οι υπάλληλοι 
που υπηρετούν με οποιαδήποτε σχέση. 

Υπάγονται ακόμα απευθείας σ’ αυτόν: 

-Η Γ ενική Γ ραμματείατου Δ.Σ. 

-Οι δημόσιες σχέσεις και οι σχέσεις ενημέρωσης. 

-Οι εξωτερικοί συνεργάτες 

8.3. Στη διεύθυνση υπάγονται: 

-Η Γραμματεία του Διοικητικού Συμβουλίου και Διεύ¬ 
θυνσης 

-Οι Δημόσιες Σχέσεις 
-Οι Επιτροπές 

-Οι Διοικητικές - Οικονομικές υπηρεσίες 

8.4. Τμήματα δραστηριοτήτων Οργανισμού, 
α) Τμήματα υγείας 

β) Τμήματα Πρόνοιας 
γ) Τμήματα Κοινωνικής Αντίληψης 
δ) Τμήματα Κοινωνικών Θεμάτων 

8.5. Τμήματα 

α) Τμήμα υγείας 

-Γραφείο καταγραφής αναγκών, προβλημάτων, ελλεΐ- 

ψεων, προτάσεων, ενεργειών βελτίωσης 
-Γραφείο εξασφάλισης ιατρικής Νοσοκομειακής Περί¬ 
θαλψης 

-Γραφείο Ενημέρωσης για την υγεία και προληπτική υ¬ 
γιεινή 

-Γραφείο υλοποίησης σχετικών προγραμμάτων Ε.Ε. και 
λοιπών φορέων, 
β) Τμήμα πρόνοιας 
-Γραφείο για την Οικογένεια 
-Γραφείο για την γυναίκα 
-Γραφείο για τους νέους 

-Γραφείο κέντρων παιδικής μέριμνας, παιδικών σταθ¬ 
μών, νηπιαγωγείων, βρεφονηπιακών σταθμών 
-Γ ραφείο Τ ρίτης ηλικίας 
-Γραφείο Ατόμων με ειδικές ανάγκες 
-Γραφείο υλοποίησης σχετικών προγραμμάτων Ε.Ε. και 
λοιπών φορέων 

γ) Τμήμα Κοινωνικής Αντίληψης 
-Γραφείο Λεσχών φιλίας 
-Γραφείο Κοινωνικής επανένταξης 
-Γραφείο υλοποίησης σχετικών προγραμμάτων Ε.Ε. και 
λοιπών φορέων 
δ) Τμήμα Κοινωνικών Θεμάτων 

-Γραφείο Περιβάλλοντος - υδάτινων πόρων - ιαματικών 
νερών 

-Γραφείο Εκδηλώσεων - Ψυχαγωγίας 
-Γραφείο Εκτάκτων Αναγκών 

-Γραφείο υλοποίησης σχετικώνπρογραμμάτων Ε.Ε. και 
λοιπών φορέων. 

Άρθρο 9 

Αρμοδιότητες του Διοικητικού Συμβουλίου 
Το Διοικητικό Συμβούλιο αποτελείτο όργανο εκτέλεσης 
των σκοπών της Διοίκησης και Διαχείρισης του Οργανι¬ 
σμού. 

Αποφασίζει επί όλων των υποθέσεων που αφορούν τον 
Οργανισμό και γενικά ασκεί κάθε εξουσία που απορρέει 
από τις διατάξεις του Δ.Κ.Κ. τους σχετικούς νόμους και α¬ 
ποφάσεις. 

Ειδικότερα το Διοικητικό Συμβούλιο: 
α) Καταρτίζει το γενικό πρόγραμμα δραστηριοτήτων 
του οργανισμού, 

β) Καταρτίζει τον ετήσιο οικονομικό προϋπολογισμό 
στα πλαίσια των οικονομικών δυνατοτήτωντου. 

γ) Αποφασίζει για την πρόσληψη του αναγκαίου προ¬ 
σωπικού για τη στελέχωση των Τμημάτων του οργανι¬ 
σμού και καθορίζει τα απαιτούμενα προσόντα. 

δ) Προσδιορίζει τα δικαιώματα, τα καθήκοντα και τις υ¬ 
ποχρεώσεις γενικά όλου του προσωπικού. 

ε) Συστήνει επιτροπές ή ομάδες εργασίας αποτελούμε- 
νες από ειδικούς επιστήμονες ή Δημότες που έχουν σχέση 
με το αντικείμενο των δραστηριοτήτων των επιτροπών. 

στ) Καταρτίζει τους εσωτερικούς κανονισμούς και τους 
υποβάλει για έγκριση στο Δημοτικό Συμβούλιο. 

Άρθρο 10 

Αρμοδιότητες Προέδρου Δ.Σ. 

Ο Πρόεδρος: 

1. Εκπροσωπεί τον Οργανισμό σε όλες τις διοικητικές 
και δικαστικές αρχές. Όταν κωλύεται τον εκπροσωπεί ο 
νόμιμος αναπληρωτής του. 

2. Εισηγείται στο Διοικητικό Συμβούλιο τα θέματα, όταν 
δεν ορίζεται από τον ίδιο άλλος εισηγητής και διευθύνει 
τη συνεδρίαση. 


3. Προίσταται στις υπηρεσίες του Οργανισμού. 

4. Εκτελείτις αποφάσεις του Διοικητικού Συμβουλίου. 

5. Εισηγείται στο Διοικητικό Συμβούλιο την πρόσληψη 
μόνιμου ή έκτακτο υ προσωπικά ύ, την απόλυσή του και γε¬ 
νικά τις μισθοδοτικές και υπηρεσιακές μεταβολές του 
προσωπικού καθώς και το διορισμό συμβούλου ή δικηγό¬ 
ρου για τις υποθέσεις του Οργανισμιού. 

6. Εγκρίνει την πρόσληψη έκτακτου προσωπικού εκπαί¬ 
δευσης - επιμόρφωσης - ενημέρωσης ή διοικητικού προ¬ 
σωπικού, ανάλογα με τις ανάγκες του Οργανισμού και τις 
οικονομικές δυνατότητέςτου. 

7. Υπογράφει τα έγγραφα. 

8. Υπογράφει όλα τα χρηματικά εντάλματα. 

9. Αποφασίζει για έργα, προμήθειες, ή μεταφορές μέχρι 
τα ποσά που προβλέπονται από το σχετικό νόμο. 

10. Στον Πρόεδρο του Δ.Σ. υπάγονται όλες οι υπηρε¬ 
σίες και τα τμήματα του οργανισμού καθώς και όλοι οι υ¬ 
πάλληλοι που υπηρετούν με οποιαδήποτε σχέση. Υπάγο¬ 
νται ακόμα απ' ευθείας σ' αυτόν. - Η γραμματείατου Δ.Σ. 

- Οι Δημόσιες σχέσεις και ο τομέας ενημέρωσης - Οι εξω¬ 
τερικοί συνεργάτες (Επιμορφωτές, Οικονομολόγοι, Για¬ 
τροί, Κοινωνιολόγοι, Μηχανικοί πληροφορικής κ.λπ.). 

11.0 Πρόεδρος του Δ.Σ. μπορεί να αναθέτει στον Γενι¬ 
κό Διε υ θ υ ντή τις αρμοδιότητες τω ν πα ραγ ράφω ν 2.3.5. Ε- 
πίσης να αναθέτει να υπογράφει έγγραφα για τρέχοντα 
διοικητικά ζητήματα. 

Άρθρο 11 

Αρμοδιότητες της Διεύθυνσης 
Ο Διευθυντής του Οργανισμού: 

α) Εισηγείται στο Διοικηπκό Συμβούλιο τα Ετήσια Προ¬ 
γράμματα Δράσης του Οργανισμού (Προγράμματα ενη- 
μέοωσης, παροχής υπηρεσιών. Εκδηλώσεων κ.λπ.), τους 
ετήσιους προϋπολογισμούς, Προγράμματα Λειτουργίας 
κ.λπ. 

β) Εισηγείται γενικά στο Διοικητικό Συ μβούλιο για τη λή¬ 
ψη αποφάσεων που είναι στις αρμοδιότητεςτου Διοικητι¬ 
κού Συμβουλίου. 

γ) Μεριμνά για την με αποδοτικό τρόπο εκτέλεση των 
κάθε φύσης αποφάσεων του Διοικητικού Συμβουλίου, πα¬ 
ρακολουθώντας και συντονίζοντας τις εργασίες του συ¬ 
νόλου των Υπηρεσιώντου Οργανισμού. 

δ) Ενημερώνει το Διοικητικό Συμβούλιο για την πορεία 
των εγκεκριμένων Προγραμμάτων Δράσης του Οργανι¬ 
σμού και γενικά για την εκτέλεση των αποφάσεώντου. 

ε) Εισηγείται στο Διοικητικό Συμβούλιο την τροποποίη¬ 
ση των Προγραμμάτων Δράσης του Οργανισμού, όταν 
θεωρεί απαραίτητο ανάλογα με την εξέλιξή του ή/και με 
βάση τις μεταβολές των αντικειμενικών συνθηκών, 
στ) Συντονίζει το έργο των επιτροπών. 

Άρθρο 12 

Λειτουργίες Γραμματείας Διοικητικού Συμβουλίου και 

Διεύθυνσης 

Η Γράμματεία έχει τις πιο κάτω αρμοδιότητες και υπο¬ 
χρεώσεις: 

• Παροχή κάθε φύσης γραμματειακής υποστήριξης για 
τις ανάγκες του Δ.Σ. και της Γ.Δ. (δακτυλογραφήσεις Ελ¬ 
ληνικών ή ξενόγλωσσων κειμένων, αναπαραγωγή εγγρά¬ 
φων κ.λπ.). 

• Χειρισμός του Τηλεφωνικού Κέντρου, Ραχ και άλλων 
ηλεκτρονικών μέσων επικοινωνίας. 

• Μεριμνά για τη μετάφραση κειμένων. 

• Επιμέλεια σύνταξης και κοινοποίησης της ημερήσιας 

διάταξης των συνεδριάσεωντου Δ.Σ. σύμφωνα με τις σχε¬ 
τικές διατάξεις του νόμου. 

•Τήρηση τωνπρσκτικώντωναποφάσεωντου Δ.Σ. και υ¬ 
ποβολή αντιγράφων αυτών στην αρμόδια για έγκριση ή ε¬ 
νημέρωση Διοικητική Αρχή και στα αρμόδια τμήματα. 

• Τήρηση ευρετηρίων των αποφάσεων του Δ.Σ. και επι¬ 
κύρωση των αντιγράφων τους. 

• Διεκπερέωση κάθε εργασίας που ανατίθεται σ' αυτήν 
από το Δ.Σ., τον Πρόεδρο, ή τον Γενικό Γραμματέα συ- 
νεργαζόμενη γιατο σκοπό αυτό με όλους τους Τομείς και 
όλα τα τμήματα της Επιχείρησης. 

•Ευθύνη έκδοσης και παράδοσης των προσκλήσεων 
των συνεδριάσεωντου Δ.Σ. καθώς και κάθε άλλου εγγρά¬ 
φου στα μέλη του Δ.Σ. 

• Επιμέλεια παραλαβής, χαρακτηρισμού και συσχέτι- 
σης όλων των εισερχομένων εγγράφων, που αφορούν το 
Δ.Σ., τήρησης του πρωτοκόλλου του Δ.Σ., καθώς και τή¬ 
ρησης των πρωτοτύπων στο αρχείο. 

• Ευθύνη μεταφοράς και διανομής της αλληλογραφίας 
και της διακίνησης των εγγράφων στους τομείς και τα 
τμήματα του Οργανισμού αλλά και της αλληλογραφίας ε¬ 
κτός αυτής. 

Άρθρο 13 

Αρμοδιότητες Γραφείου Οικονομικών, Διοικητικών Λει¬ 
τουργιών 

Ο υπεύθυνος του Τμήματος έχει την ευθύνη απέναντι 
στο Γενικό Διευθυντή του Οργανισμού για: 

α) Τον συντονισμό των εργασιών του τμήματος Οικονο¬ 
μικών και Διοικητικών Λειτουργιών. 

β) Τη σύνταξη του ετήσιου οικονομικού προϋπολογι¬ 
σμού και απολογισμού του Οργανισμού. 

γ) Τον διαρκή έλεγχο τήρησης του ετήσιου προϋπολο¬ 
γισμού. 

δ) Την εποπτεία συγκέντρωσης των παραστατικών και 
απαραίτητων δικαιολογητικών που αφορούν έσοδα ή δα¬ 
πάνες του Οργανισμού και την προώθησή τους στις αρ¬ 
μόδιες υπηρεσίες για την είσπραξη ή πληρωμή τους. 

ε) Τον γενικό έλεγχο των κάθε φύσης εργασιώντου τμή¬ 
ματος σύμφωνα με τον εσωτερικό κανονισμό υπηρεσιών 
και τι ισχύσυσες σχετικές διατάξεις. 

Γ ραφείο Προμηθειών 

α) Συγκέντρωση παραγγελιών σύμφωνα με τις ανάγκες 
όλων των τμημάτων. 

β) Προγραμματισμός διενέργειας διαγωνισμών προμη¬ 
θειών σύμφωνα με τις παραπάνω παραγγελίες. 

γ) Διεκπεραίωση διαδικασιών προμήθειας εξοπλισμού, 
εξαρτημάτων και υλικού σύμφωνα με τους ισχύοντες κα¬ 
νονισμούς (έρευνα αγοράς, διενέργεια διαγωνισμών, 
σχέδια συμβάσεων κ.λπ.). 

δ) Ποιοτική και ποσοτική παραλαβή και παράδοση των 
αντίστοιχων τιμολογίων και αποδεικτικών παραστατικών 
για τη διενέργεια των αντίστοιχων λογιστικών εγγραφών 
και εξόφλησής τους. 

ε) Τήρηση αρχείων προμηθειών και προμηθευτών. 

Γραφείο Προσωπικού - Διεκπεραίωσης 

Έχει την ευθύνη: 

• Της μεταφοράς και διανομής της αλληλογραφίας και 
της διακίνησης των εγγράφων στους Τομείς και στα τμή¬ 
ματα του Οργανισμού αλλά και εκτός αυτού. 

• Της παραλαβής - χαρακτηρισμού και συσχέτισης ό¬ 
λων των εισερχομένων εγγράφων, της τήρησης του πρω¬ 
τοκόλλου, καθώς και της τήρησης των πρωτοτύπων στο 


αρχείο, της τήρησης του γενικού αρχείου του Οργανι¬ 
σμού και της διεκπεραίωσης της αλληλογραφίας. 

•Της επικύρωσης όλων των αντιγράφων των εγγρά¬ 
φων. 

•Της τήρησης μητρώου και αρχείων προσωπικού. 

• Της τήρησης διαδικασιών που σχετίζονται με τις κάθε 
φύσης διοικητικές υποθέσεις του προσωπικού (προσλή¬ 
ψεις, απολύσεις, βεβαιώσεις, πειθαρχικά κ.λπ.). 

•Της κατάρτισης των καταστάσεων μισθοδοσίας προ¬ 
σωπικού. 

Αρθρο 14 

Αρμοδιότητες Γ ραφείου Δημοσίων Σχέσεων 

Αρμοδιότητες του Γραφείου είναι: 

• Η Συνεργασία με Δημόσιους Φορείς, τη Νομαρχία Κο¬ 
ρινθίας, τη Νομαρχιακή Επιτροπή υγείας, επιστήμονες 
και εξειδικευμένους σε θέματα υγείας, πρόνοιας και Κοι¬ 
νωνικής Αντίληψης. 

■ Η συνεργασία και αξιοποίηση των επιτροπών και δη¬ 
μοτών για εθελοντική εργασία σε συγκεκριμένα προ¬ 
γράμματα, εκδηλώσεις και παροχή υπηρεσιών. 

• Η συνεργασία με σχετικούς κρατικούς και λοιπούς 
φορείς για τη σύνταξη, έκδοση και κυκλοφορία ενημερω¬ 
τικών φυλλαδίων, φωτογραφικού υλικού κ.λπ. 

• Η συνεργασία μετους δημοσιογράφους καιτα Μ.Μ.Ε. 
για την προβολή του έργου και των δραστηριοτήτων του 
Οργανισμού, 

• Η συνεργασία με αντίστοιχα γραφεία δημοσίων σχέ¬ 
σεων, κρατικών και ιδιωτικών φορέων. 

• Η προβολή και διαφήμιση όλων των εκδηλώσεων του 
Οργανισμού και διακίνηση του σχετικού υλικού (προ¬ 
γράμματα, αφίσσες κ.λπ.). 

• Η οργάνωση συσκέψεων και συζητήσεων με δημόσι¬ 
ους και ιδιωτικούς φορείς για την επίλυση σχετικών μετον 
Ορνανιομό προβλημάτων και προώθηση των σκοπών 
του 

• Η προβολή με κάθε μέσο των επιτραπέζιων και ιαματι¬ 
κών νερών του Δήμου. 

Αρθρο 15 

Αρμοδιότητες Τμήματος Υγείας 

Ο υπεύθυνος προΐσταται του Τμήματος και έχει τις πιο 
κάτω αρμοδιότητες και υποχρεώσεις που υλοποιεί με τη 
συνεργασία των τμημάτων του: 

• Καταγραφής υπηρεσιών σχετικών μετην υγεία, Δημο¬ 
σίων φορέων σε επίπεδο Δήμου και Νομού. 

•Καταγραφής σχετικών επιτροπών και δραστηριοτή¬ 
των, Νουαρχίες. 

• Ταξινόμησης παρεχόμενων υπηρεσιών στον Τομέα 
της υγείας, σχετικών προγραμμάτων και πρωτοβουλιών. 

• Συνεχούς έρευνας για σχετικά προγράμματα Ε.Ε. και 
των ενεργειών εξασφάλισης και χρηματοδότησής τους α¬ 
πό κάθε πηγή. 

•Εξασφάλισης ιατρικής φροντίδας, περίθαλψης και υ¬ 
γιεινών συνθηκών διαβίωσης για κάθε δημότη 

• Ευαισθητοποίησης και συνεχούς ενημέρωσης των 
δημοτών σε θέματα υγείας και προληπτικής υγιεινής και 
συνεργασίας με τους αρμόδιους κρατικούς φορείς για 
την εφαομογή αντιστοίχων προγραμμάτων. 

• Ανάληψης πρωτοβουλιών πρόληψης και καταστολής 
ασθενειών και ενημέρωσης για επιδημικά φαινόμενα. 

• Έκδοσης σε συνεργασία με το τμήμα δημοσίων σχέ¬ 
σεων σχετικών ενημερωτικών φυλλαδίων και διοργάνω¬ 
σης σχετικών εκδηλώσεων. 

• Εξασφάλισης και χρηματοδότησης σχετικών προ¬ 
γραμμάτων της Ε.Ε. 

Άρθρο 16 

Αρμοδιότητες Γραφείων του Τμήματος Υγείας 

16.1. Γραφείο καταγραφής αναγκών προβλημάτων, ελ¬ 
λείψεων, προτάσεων, ενεργειών βελτίωσης. 

Ο υπεύθυνος του Γ ραφείου: 

-Παρακολουθεί και καταγράφει τα προβλήματα όλων 
των υγειονομικών και λοιπών μονάδων και με τη συνεργα¬ 
σία του υπεύθυνου Τομέα προτείνουν τις απαραίτητες 
αλλαγές για τη βελτίωση της λειτουργίας τους. 

-Καταγράφει ελλείψεις μονάδων υγείας και περίθαλψης 
στην περιφέρειατου Δήμου καιτις πιθανές καλύψεις από μο¬ 
νάδες που λειτουργούν σε άλλα αστικά κέντρα του νομού. 

-Ενημερώνειτουςυπεύθυνουςτωναλλωντμημάτωνγια 
τη λειτουργία των μονάδων και την ευχέρεια περίθαλψης 
ασθενών. 

-Μελετά για την ίδρυση και λειτουργία νέων μονάδων 
περίθαλψης στην περιφέρεια του Δήμου για την εξασφά¬ 
λιση πλήρους ιατρικής κάλυψης των κατοίκων. 

-Συνεργάζεται με την αντίστοιχη επιτροπή του Οργανι¬ 
σμού για την από κοινού προώθηση θεμάτων του τμήμα¬ 
τος. 

Γραφείο Εξασφάλισης Ιατρικής Νοσοκομειακής Περί¬ 
θαλψης 

0 υπέυθυνος του Τμήματος: 

-Φροντίζει για την ιατρική και Νοσοκομειακή περίθαλψη 
κάθε κατοίκου του Δήμου. 

-Φροντίζει για την ενημέρωση των δημοτών για θέματα 
που έχουν σχέση με την υγεία και τις υγιεινές συνθήκες 
διαβίβασής τους. 

-Αναλαμβάνει πρωτοβουλίες και συμμετέχει σε επιτρο¬ 
πές για την πρόληψη και καταστολή ασθενειών και επιδη¬ 
μικών φαινομένων. 

-Φροντίζει για την εξασφάλιση ιατρικής και Νοσοκομει¬ 
ακής περίθαλψης δημοτών μη ασφαλισμένων και μη δυ- 
ναμένων να καλύψουν αντίστοιχες δαπάνες. 

-Προωθεί σε κάθε επίπεδο τη συνεργασία με όλους 
τους φορείς που έχουν σχέση με θέματα υγείας και αξιο- 
ποιείτη σχετική διεθνή εμπειρία. 

-Συνεργάζεται με την αντίστοιχη επιτροπή του Οργανι¬ 
σμού για την από κοινού αντιμετώπιση και επίλυση προ- 
βλημάτωντου Τμήματόςτου. 

16.3. Γραφείο ενημέρωσης για την υγεία και προληπτι¬ 
κή υγιεινή 

Ο υπεύθυνος του Γ ραφείου: 

-Φροντίζει για τη συνεχή ενημέρωση των δημοτών για 
την ανάγκη της προληπτικής υγιεινής. 

-Υλοποιεί προγράμματα πρόληψης που έχουν οχέση: 

-με την υγεία 

-μετην ψυχική υγεία 

-με την εξάρτηση από αλκοόλ, ναρκωτικών, κ.λπ. και γε¬ 
νικά βλαβερών έξεων 

-με το Αΐ05. 

-Σε συνεργασία με κρατικούς και άλλους φορείς υλο¬ 
ποιεί προγράμματα ενημέρωσης στα Δημοτικά Σχολεία, 
ΓυμνάσιακαιΛύκειαγιατηνπροληπτική υγιεινή. 

-Σε συνεργασία με υγιεινομικούς σταθμούς καταρτίζει 
και υλοποιεί προγράμματα εξετάσεων των μαθητών στο 
χώρο των Σχολείων. 

-Δημιουργεί Συμβουλευτικούς Σταθμούς γιατη συνεχή ε¬ 
νημέρωση των δημοτών, σε θέματα προληπτικής υγιεινής. 


-Έχει την ευθύνη σε συνεργασία με το γραφείο δημο¬ 
σίων σχέσεων, έκδοσης και διακίνησης σχετικών ενημε¬ 
ρωτικών φυλλαδίων, την ενημέρωση των Δημοτών μέσω 
του τύπου και των Μ.Μ.Ε. και της διοργάνωσης σχετικών 
εκδηλώσεων, συνεδρίων, ημερίδων, διαλέξεων κ.λπ. 

-Συμμετέχει σε κάθε πρόγραμμα και ενέργεια για την 
πρόληψη και καταστολή επιδημιών, ασθενειών σχετικών 
φαινομένων και αιτιών. 

-Συνεργάζεται με την αντίστοιχη επιτροπή του Οργανι¬ 
σμού για την από κοινού προώθηση θεμάτωντου τμήματος. 

Αρθρο 17 

Αρμοδιότητες Τμήματος Πρόνοιας 

0 υπέυθυνος προίσταται του Τμήματος και έχει τις πιο 
κάτω αρμοδιότητες και υποχρεώσεις που υλοποιεί με τη 
συνεργασία των Γ ραφείων του: 

-Καταγραφής υπηρεσιών σχετικοτν με την Πρόνοια. Δη¬ 
μόσιων Φορέων σε επίπεδο Δήμου και Νομού. 

-Καταγραφής σχετικών επιτροπών και δραστηριοτήτων 
Νομαρχίας. 

-Ταξινόμησης παρεχόμενων υπηρεσιών Πρόνοιας σχε¬ 
τικών προγραμμάτων και πρωτοβουλιών. 

-Συνεχούς έρευνας για σχετικά προγράμματα Ε.Ε. και 
των ενεργειών εξασφάλισης και χρηματοδότησής τους α¬ 
πό κάθε πηγή. 

-Δημιουργίας συμβουλευτικών σταθμών, συμβουλευτι¬ 
κής στήριξης οικογένειας, Γυναίκας και νέων και ενημέ¬ 
ρωσής τους για θέματα εξάρτησης, προφύλαξης. 

-Αξιοποίησης διεθνούς εμπειρίας και η συμμετοχή σε 
δίκτυα Πρόνοιας και οργάνωσης σχετικών εκθέσεων, εκ¬ 
δηλώσεων, διαλέξεων, συνεδρίων, προβολών κ.λπ. 

-Δημιουργίας κέντρων παιδικής μέριμνας (παιδικούς 
σταθμούς, Νηπιαγωγεία, Βρεφοκομεία) παραμονής, φύ¬ 
λαξης, προστασίας, εκπαίδευσης, δημιουργικής απασχό¬ 
λησης, ιατρικής φροντίδας και ψυχαγωγίας παιδιών προ- 
σχολικής ηλικίας. 

-Κατάρτισης και εφαρμογής προγραμμάτων εξωϊδρυ- 
ματικής προστασίας υπερηλίκων, δημιουργίας κέντρων 
συνάντησης και προσφοράς οργανωμένης ψυχαγωγίας, 
δημιουργίας υπηρεσιών άμεσης κινητοποίησης (ΤΕΙΕ 
ΑΙΑΗΜ) περίθαλψης κατ’ οίκον, οργάνωσης θεραπευτη¬ 
ρίων χρονιών παθήσεων και Γηροκομείων και εξασφάλι¬ 
σης επιπέδου αξιοπρεπούς διαβίωσης. 

-Προστασίας, παροχής προσπαθειών κοινωνικών υπη¬ 
ρεσιών και συνεργασίας με σχετικούς φορείς για την κά¬ 
λυψη αναγκών ατόμων με ειδικές ανάγκες, κοινωνικής έ¬ 
νταξής τους στην τοπική κοινωνία, αξιοποίησης των ικα¬ 
νοτήτων τους, δημιουργίας των προϋποθέσεων 
επικοινωνίας και αξιοποίησης των υγιεινών στοιχείων 
τους και της αποφυγής της περιθωριοποίησης και απο¬ 
μόνωσής τους. 

Αρθρο 18 

Αρμοδιότητες Γ ραφείων Τμήματος Πρόνοιας 

18.1. Οικογένεια 

Ο υπέυθυνος του γραφείου έχει την ευθύνη: 

-της συμβουλευτικής στήριξης σε θέματα υγείας, μη¬ 
τρότητας και οικογένειας 

-της καταγραφής των πολυτέκνων οικογενειών του Δή¬ 
μου 

-της αξιοποίησης των κέντρων απασχόλησης των με¬ 
λών πολυτέκνων οικογενειών 

-της αξιοποίησης γενικά μέτρων πρόνοιας και προστα¬ 
σίας πολυτέκνων οικογενειών 

-της συμβολής στην αντιμετώπιση και μείωση των προ¬ 
βλημάτων πολυτέκνων οικογενειών 
-της δημιουργίας συμβουλευτικών σταθμών, συμβου¬ 
λευτικής στήριξης της οικογένειας 
-της συνεργασίας με την αντίστοιχη επιτροπή του Ορ¬ 
γανισμού γιατην επίλυση προβλημάτωνπου έχουν σχέση 
με την οικογένεια 

-της συνεργασίας μετά κέντρα οικογένειας - νέων, και 
τα ιδρύματα Κοινωνικής Προνοίας. 

18.2. Γυναίκες 

0 υπεύθυνος του Γραφείου: 

-αξιοποιεί τα μέτρα και προτείνει νέα για την διευκόλυν¬ 
ση των εργαζομένων γυναικών με οικογενειακές υποχρε¬ 
ώσεις 

-παρακολουθεί και συμπαρίσταται στην άγαμη μητέρα 
και φροντίζει για την εξασφάλιση εξωϊδρυματικής προ¬ 
στασίας της 

-υλοποιεί προγράμματα που έχουν σχέση με τη στήριξη 
της γυναίκας στην εργασία και γενικά της ισότητας μετα¬ 
ξύ των δύο φύλων, στις εργασιακές σχέσεις 
-συνεργάζεται με την αντίστοιχη επιτροπή του Οργανι¬ 
σμού για την προώθηση από κοινού μέτρων βελτίωσης 
που έχουν σχέση με τη γυναίκα (υγείας, μητρότητας, α¬ 
πασχόλησης, στέγασης, ισότητας κ.λπ.). 

18.3. Νέοι 

Ο υπέυθυνος του γραφείου: 

-Συμμετέχει σε προγράμματα ενημέρωσης για τους κιν¬ 
δύνους από τη χρήση ψυχοτρόπων ουσιών, βλαβερών έ¬ 
ξεων. αλκοόλ, κ.λπ. 

-Συμμετέχει σε προγράμματα ενημέρωσης των νέων 
για την προληπτική υγιεινή και τις προφυλάξεις για τηνα- 
ντιμετώπιση κινδύνων από επιδημίες, ΑΙ08 και άλλες α¬ 
σθένειες, 

-Δημιουργεί συμβουλευτικούς σταθμούς ενημέρωσης 
και παροχής οδηγιών και πληροφοριών υγείας, πρόλη¬ 
ψης, εκπαίδευσης, επιμόρφωσης κ.λπ. 

-Αξιοποιεί τη διεθνή εμπειρία και συμμετέχει σε δίκτυα 
τοπικά, εθνικά, ευρωπαϊκά ή άλλωνχωρώνπου έχουν σχέ¬ 
ση με προγράμματα των νέων. 

-Συμπαρίσταται και φροντίζει για την κοινωνική επανέ¬ 
νταξη αποφυλακισμένων και απεξαρτημένων από τα ναρ¬ 
κωτικά νέων. 

-Συνεργάζεται με τα κέντρα περίθαλψης παίδων και ε¬ 
φήβων. 

-Υλοποιεί προγράμματα ενημέρωσης των νέων σε όλα 
τα σχολεία της περιφέρειας του Δήμου. 

-Ερευνά, μελετά και προτείνει λύσεις για τις σχέσεις μα¬ 
θητών - καθηγητών -γονέων. 

-Οργανώνει κέντρα συνάντησης των νέων και δημιουρ¬ 
γικής απασχόλησης. 

-Έχει την ευθύνη διοργάνωσης πολιτιστικών - αθλητι¬ 
κών εκδηλώσεων και εκδηλώσεων ψυχαγωγίας. 

-Συνεργάζεται με την αντίστοιχη επιτροπή του Οργανι¬ 
σμού για την προώθηση όλων των προγραμμάτων των 
σχετικών με τους νέους. 

18.4. Γραφείο Παιδικής Μέριμνας 
Ο υπεύθυνος του γραφείου: 

-Συμβάλλει στην ίδρυση και λειτουργία Παιδικών Σταθ¬ 
μών. Νηπιαγωγείων, Βρεφονηπιακών Σταθμών. Παιδικών 
Κατασκηνώσεων, Κέντρων Παιδικής Μέριμνας, κ.λπ. 

-Υλοποιεί προγράμματα προστασίας απροστάτευτων 
παιδιών και εξασφάλισης στέγης σε οικογένειες και προ¬ 
στασίας ορφανών παιδιών. 


-Υλοποιεί προγράμματα εκπαίδευσης και δημιουργικής 
απασχόλησης. 

-Συνεργάζεται με τους κρατικούς και ιδιωτικούς παιδι¬ 
κούς σταθμούς, οικοτροφεία, φιλανθρωπικά ιδρύματα 
για παιδιά, κέντρα περίθαλψης παίδων και εφήβων, το Ε¬ 
θνικό Ίδρυμα Νεότητας, Χ.Ε.Ν., ιδρύματα Ασύλου, Παιδι¬ 
κής Βοήθειας κ.λπ. 

-Υλοποιεί προγράμματα παραμονής, φύλαξης,προστα¬ 
σίας, ιατρικής φροντίδας, εκπαίδευσης και ψυχαγωγίας 
σε παιδιά προ σχολικής ηλικίας. 

-Συνεργάζεται με την αντίστοιχη επιτροπή του Οργανι¬ 
σμού για την υλοποίηση προγραμμάτων υγείας - πρόνοι¬ 
ας που αφορούν τους νέους. 

18.5. Τρίτη Ηλικία 

Ο υπεύθυνος του γραφείου: 

-Συνεργάζεται με τα ιδρύματα περίθαλψης Ηλικιωμέ¬ 
νων. οίκους ευγηρίας, ιδρύματα Ανιάτων καιτα ΚΑΠΗ της 
περιφέρειας του Δήμου. 

-Μεριμνά για την εξωϊδρυματική ιατροκοινωνική προ¬ 
στασία 

-Μεριμνά για την εξασφάλιση φυσικοθεραπευτικής α¬ 
γωγής. εργασιοθεραπείας, κοινωνικής εργασίας, λου¬ 
τροθεραπείας, και νοσοκομειακής περίθαλψης. 

-Δημιουργεί χώρους συνάντησης των υπερηλίκων {«Λέ¬ 
σχες Φιλίας»), ανάγνωσης βιβλίων, εντύπων, εφημερίδων, 
προσφοράς ειδών καφενείου, ζαχαροπλαστείου κ.λπ. 

-Εξασφαλίζει οργανωμένη ψυχαγωγία με την πραγμα¬ 
τοποίηση συνεστιάσεων, εκδρομών, επισκέψεων σε μου¬ 
σεία, σε θρησκευτικούς, ιστορικούς και αρχαιολογικούς 
χώρους, προβολής ταινιών, παρακολούθησης συναυλιών 
μουσικών συγκροτημάτων, χορευτικών και θεατρικών πα¬ 
ραστάσεων και γενικά εκδηλώσεων ψυχαγωγίας του Ορ¬ 
γανισμού. 

-Φροντίζει για τη μείωση των κοινωνικών ανισοτήτων και 
εξασφάλιση αξιοπρεπούς διαβίωσής τους. 

Οργανώνει συστήματα και υπηρεσίες άμεσης κινητο¬ 
ποίησης (ΤΕΕΕ ΑΕΑΒΜ), και της κατ' οίκον περίθαλψης. 

-Εξασφαλίζει τις προϋποθέσεις γενικά για τη δραστη- 
ριοποιηση, απασχόληση και ενθάρρυνση της συμμετο¬ 
χής της οτην κοινωνική ζωή του Δήμου. 

-Φροντίζει για την οικονομική ενίσχυση ανασφάλιστων 
και ανάπηρων ηλικιωμένων και την παροχή Συσσιτίων. 

-Συνεργάζεται με την Επιτροπή του Οργανισμού γιατην 
υλοποίηση προγραμμάτων βελτίωσηςτων συνθηκών δια¬ 
βίωσης και περίθαλψης. 

18.6. Άτομα με Ειδικές Ανάγκες 

Ο αρμόδιος του γραφείου: 

-Συνεργάζεται με τα ιδρύματα Προστασίας και Αποκα¬ 
τάστασης Αναπήρων, Τυφλών και Κωφαλάλων, την Ελλη¬ 
νική Εταιρεία Προστασίας και Αποκατάστασης Αναπή¬ 
ρων. 

-Συνεργάζεται με αντίστοιχους φορείς για την αντιμε¬ 
τώπιση των προβλημάτων ατόμων με ειδικές ανάγκες και 
της εξασφάλισης των προϋποθέσεων αξιοποίησης των ι¬ 
κανοτήτων τους και της ένταξής τους στην παραγωγική 
διαδικασία 

-Ενημερώνει τους εργοδότες για την καταπολέμηση 
των προκαταλήψεωνκαι την κατάργηση των κοινωνικών 
κωλυυάτοτν και την αναγνώριση ίσων ευκαιριών απασχό¬ 
λησης 

-Φοοντίζει για την ιδρυματική και εξωϊδρυματική περί¬ 
θαλψη τους, την φυσιοθεραπευτική αγωγή, εργασιοθε- 

ραπεία, την κοινωνική ένταξη και προστασία τους 

-Υλοποιεί προγράμματα επαγγελματικού προσανατολι¬ 
σμού συνεχούς κοινωνικής επιμόρφωσης επαγγελματι¬ 
κής κατάρτισης και αποκατάστασης 

-Καταρτίζει και υλοποιεί προγράμματα για την εξασφά¬ 
λιση κοινωνικής βοήθειας στο σπίτι και των υπηρεσιών ά¬ 
μεσης κινητοποίησης (ΤΕΙΕ ΑΙΑΗΜ). 

-Φροντίζει για τη μείωσητων κοινωνικών ανισοτήτων και 
εξασφάλιση αξιοπρεπούς επιπέδου διαβίωσης. 

-Μεριμνά για την οικονομική τους υποστήριξη ή την ε¬ 
παγγελματική τους απασχόληση και σε κάθε περίπτωση 
για τη διαμόρφωση ενός ελάχιστου επιπέδου αξιοπρε¬ 
πούς διαβίωσης κάθε ατόμου που έχει ανάγκη βοήθειας 
και στήριξης. 

-Εξασφαλίζει οργανωμένη ψυχαγωγία και συμμετοχή 
στις πολιτιστικές και άλλες εκδηλώσεις του Δήμο ή του 
Οργανισμού. 

-Συνεργάζεται με την επιτροπή προστασίας ατόμων με 
ειδικές ανάγκες του Οργανισμού για την υλοποίηση των 
προγραμμάτων βελτίωσης των συνθηκών διαβίωσης και 
περίθαλψής του. 

Αρθρο 19 

Αρμοδιότητες Τμήματος Κοινωνικής Αντίληψης 

Ο υπεύθυνος προΐσταταιτου Τμήματος και έχει τις πιο 
κάτω αρμοδιότητες και υποχρεώσεις που υλοποιεί με την 
συνεργασία των γραφείων του: 

-Καταγραφής των σχετικών υπηρεσιών και προγραμμά¬ 
των απασχόλησης και κοινωνικής επανένταξης αναπή¬ 
ρων, ατόμων με ειδικές ανάγκες και νέων απεξαρτημένων. 

-Δημιουργίας «Λεσχών Φιλίας» για τους υπερήλικες και 
γενικά ατόμων που έχουν ανάγκη κοινωνικής στήριξης. 

-Δημιουργίας Κέντρων νεότητας. 

-Αξιοποίησης διεθνούς εμπειρίας στον Τομέα Κοινωνι¬ 
κής Αντίληψης. 

-Συνεχούς έρευνας για σχετικά προγράμματα Ε.Ε. εξα 
σφάλισης και χρηματοδότησής τους απο κάθε πηγή. 

Άρθρο 20 

Αρμοδιότητες Γραφείων Κοινωνικής Αντίληψης 

Ο υπεύθυνος των Γ ραφείων Κοινωνικής Αντίληψης (Λε¬ 
σχών Φιλίας, Κοινωνικής Επανένταξης και Κοινωνικών 
Προγραμμάτων) συνεργάζεται με όλα τα Τμήματα του 
Οργανισμού για την από κοινού αντιμετώπιση και επίλυση 
προβλημάτων που έχουν σχέση με άτομα τρίτης ηλικίας, 
αναπήρους, άτομα με ειδικές ανάγκες, αποφυλακιζομέ- 
νους, άτομα απεξαρτημένα και γενικά δημότες ή κατοί¬ 
κους του Δήμου που στερούνται εισοδήματος ή και είναι 
ανασφάλιστα. 

Γ ενικά συμβάλλουν με κάθε μέσο στην μείωση των κοι¬ 
νωνικών ανισοτήτων και στην καλλιέργεια και διάδοση 
του αλτρουίσμού και της κοινωνικής αλληλεγγύης. 

Αξιοποιούντη διεθνή εμπειρία σε αντίστοιχους τομείς 
και υλοποιούν τα προβλεπόμενα από την Ε.Ε. Κοινωνικά 
Προγράμματα. 

Καταρτίζουν προγράμματα και τα προωθούν για χρη¬ 
ματοδότηση από Εθνικούς Πόρους και ιδιαίτερα του Ευ¬ 
ρωπαϊκού Κοινωνικού Ταμείου. 

Συνεργάζεται με τις Επιτροπές του Οργανισμού τις σχε¬ 
τικές με τις δραστηριότητες του Τομέα. 

Άρθρο 21 

Αρμοδιότητες Τμήματος Κοινωνικών Θεμάτων 

Ο υπεύθυνος προΐσταται του Τμήματος και έχει τις πιο 
κάτω αρμοδιότητες και υποχρεώσεις που υλοποιεί με τη 


συνεργασία των υπευθύνων των γραφείων του Τομέα: 
Κοινωνικών Προγραμμάτων 
Περιβάλλοντος - υδάτινων πόρων 
Εκδηλώσεων - ψυχαγωγίας 
Εκτάκτων αναγκών 

• Συνεχούς έρευνας εξασφάλισης και χρηματοδότησης 
σχετικών με τον Τομέα προγραμμάτων Ε.Ε. από κάθε πηγή. 

• Συνεογασίας με δημόσιους και ιδιωτικούς φορείς για 
την εφαρμογή προγραμμάτωνπροστασίαςπεριβάλλοντος. 

«Ποοστασίας του περιβάλλοντος, ευαισθητοποίησης 
των δημοτών σε σχετικά θέματα, προστασίας των φυσικών 
πόρων, των υδάτινων πόρων, της θάλασσας, της υγιειονο- 
μικης προστασίας των επιτραπέζιων και ιαματικών νερών 
και της παρακολούθησης της φυσικοχημικής σύστασης. 

•Της εξασφάλισης υγιεινού περιβάλλοντος στους κοι¬ 
νόχρηστους, επαγγελματικούς, ιδιωτικούς και λοιπούς 
εργασιακούς χώρους και της εποπτείας τήρησης των υ- 
γιεινομικών σχετικών διατάξεων. 

*Της μέτρησης ατμοσφαιρικών ρύπων, της προστα¬ 
σίας και διατήρησης υγιεινού φυσικού περιβάλλοντος. 

• Κατάρτισης προγραμμάτων και εξασφάλισης χρημα¬ 
τοδότησης τους από Εθνικούς Πόρους ή από κάθε άλλη 
πηνή. και ιδιαίτερα από το Ευρωπαϊκό Κοινωνικό Ταμείο. 

•Έκδοσης σε συνεργασία με το γραφείο δημοσίων 
σχέσεων, πληροφοριακού υλικού και ενημερωτικών γενι¬ 
κά εκδόσεων για την ενημέρωση και ευαισθητοποίηση 
των δημοτών και των επισκεπτών σε θέματα προστασίας 
και διατήρησης του περιβάλλοντος. 

•Κινητοποίησης και συμπαράστασης στις αρμόδιες 
Κρατικές και Δημοτικές υπηρεσίες αντιμετώπισης εκτά¬ 
κτων αναγκών (πυρκαγιών, πλημμυρών, σεισμών). 

• Οργάνωσης ψυχαγωγικών, εκπαιδευτικών, επιμορ¬ 
φωτικών και λοιπών εκδηλώσεων. 

Αρθρο 22 

Επιτροπές 

Το Διοικητικό Συμβούλιοι μπορεί να καταρτίζει επιτρο¬ 
πές και συγχρόνως να ορίζει τα μέλη τους σε κάθε μία α¬ 
πό αυτές από δημότες που θα προσφέρουν τις υπηρεσίες 
τους και Οα συνδράμουν στην υλοποίηση των σκοπώντου 
οργανισμού 

Εκτος των Τομέων Υγείας, Πρόνοιας, Κοινωνικής Αντί¬ 
ληψης και Κοινωνικών Θεμάτων, Επιτροπές είναι δυνατόν 
να ουσταθούν: 
α) Για την εξεύρεση πόρων: 

Για την εξεύρεση νομίμων τρόπων για την αύξηση των 
ποαων του Οργανισμού, εξεύρεση χρηματοδοτήσεων, 
χορηγιών, δωρεών, κ.λπ. 
β) Ενημερωτικών δελτίων - πληροφόρησης 
Γ ια τη σύνταξη ενημερωτικών δελτίων (συγκέντρωση 
και επιλογή ύλης), έκδοση, διανομή, επιλογής τρόπου κά¬ 
λυψης ίχορηγοί,διαφημίσεις, επιχορηγήσεις κ.λπ.). 
γ) Προγραμμάτων Ευρωπαϊκής Ένωσης 
Γιατηνέαευνα και προσδιορισμόπρογραμμάτωντης Ε.Ε. 
που έχουν σχέση με τις δραστηριότητες του Οργανισμού, 
δ) Πληροφορικής και Τεχνολογίας 
Γ ια τον εντοπισμό και οργάνωση των μέσων που διαθέ¬ 
τει η πληροφορική και τεχνολογία για την παροχή υπηρε¬ 
σιών προς τους δημότες, 
ε) Παιδικής μέριμνας 

Γιατην παρακολούθηση της λειτουργίας των Παιδικών 
Σταθμών. Παιδικών Χαρών, Πάρκων, Νηπιαγωγείων. Βρε¬ 
φονηπιακών Σταθμών κ.λπ. 

στ) Υγείας - Πρόνοιας 

Για την υποστήριξη θεμάτων υγείας, προληπτικής ια¬ 
τρικής .τακτικές και έκτακτες αιμοδοσίες, εκτάκτων περι¬ 
στατικών (όπως επιδημιών κ.λπ.). 
ζ) Φροντίδας ατόμωντρίτης ηλικίας και με ειδικές ανάγκες. 
Για την παροχή υπηρεσιών στα άτομα αυτά και συνδρο¬ 
μή στο αντίστοιχο τμήμα για την υλοποίηση του έργου του, 
η) Οικολογίας - Πράσινου και αισθητικής αναβάθμισης 
Για την παρακολούθηση κάθε οικολογικού θέματος 
στην περιφέρεια του Δήμου για τη συντήρηση και επέ¬ 
κταση του πρασίνου, αναδάσωσης κ.λπ. και την εξεύρεση 
και υλοποίηση κάθε τρόπου που θα βελτιώνει αισθητικά 
τη φυσιογνωμία του Δήμου 
θ) Εκτάκτων αναγκών 

Για την οργάνωση των δημοτών άμυνας και προστασίας 
απέναντι σε έκτακτες ανάγκες όπως πλημμύρες, πυρκα¬ 
γιές, σεισμούς κ.λπ. 
ι) Λοιπές Επιτροπές 

Το Διοικητικό Συμβούλιο εκτός των πιο κάτω επιτροπών 
θα μπορεί να συστήνει και άλλες επιτροπές ανάλογα με 
τις ανάγκες του οργανισμού και των νέων τμημάτων που 
θα δημιουργούνται. 

Αρθρο 23 

Στελέχωση υπηρεσιών 

Οι θέσεις του προσωπικού διαρθρώνονται σε κλάδους, 
βαθμούς και ειδικότητες ως εξής: 


Διευθυντής 

ΠΕήΤΕ 17 

1 

Γραμματέας Δ.Σ. 

ΔΕΙ 

1 

Διοικητικές Υπηρεσίες 

Λογιστής (Διοικ. - Λογιστικού) 

ΔΕΙ ήΤΕ17 

1 

Διοικητικοί υπάλληλοι 

ΔΕΙ ήΤΕ17 

4 

Υπεύθυνοι Τ μημάτων 

ΔΕΙ ήΤΕ17 

4 

Προγραμματιστές - Αναλυτές 

ΤΕ19 

1 

Κοινωνικοί Λειτουργοί 

ΤΕ2 

2 

Φυσιοθεραπευτές 

ΤΕ10 

2 

Νηπιαγωγοί - Νηπιοκόμοι 

ΤΕ16 

4 

Γ ιατροί (διαφόρων ειδικοτήτων) 

ΠΕ 

4 

Οδηγοί 

ΔΕ29 

4 

Τεχνικό προσωπικό 

ΔΕ30 

1 

Νοσηλευτικό προσωπικό 

Αντ. Κατάρτισης 

3 

Τραυματιοφορείς 

Αντ. Κατάρτισης 

2 

Προσωπικό Ι.Δ. 

Αορίστου χρόνου 

2 

Άρθρο 24 

Προσωπικό 

1. Για τα προσόνα διορισμού και τις διαδικασίες πρό¬ 

σληψης, ισχύουν τα οριζόμενα κάθε φορά από τη σχετική 


νομοθεσία. 

2. Η πλήρωση των θέσεων θα γίνεται σύμφωνα με τα ο¬ 
ριζόμενα κάθε φορά από την ισχύουσα νομοθεσία, τις α¬ 
νάγκες και τις οικονομικές δυνατότητες του οργανισμού 
Άρθρο 25 

Υποχρεώσεις - δικαιώματα εργαζομένων 

1. Τα θέματα του διορισμού, των καθηκόντων, των πε¬ 
ριορισμών, του χρόνου εργασίας, της αστικής ευθυνης 
των δικαιωμάτων, των αδειών, των μεταβολών της υπηρε¬ 
σιακής κατάστασης, των ηθικών αμοιβών, των πειθαρχι¬ 
κών αδικημάτων, των ποινών, της λύσης της υπαλληλικής 
σχέσης, της ιατροφαρμακευτικής περίθαλψης και νοσο¬ 
κομειακής περίθαλψης και των εξόδων κηδείας καθενός, 
από τον παρόντα οργανισμό προβλεπομένων τακτικών 
μονίμων υπαλλήλων διέπονται από τις σχετικές νομοθετι¬ 
κές διατάξεις. 


2. Για την υπηρεσιακή κατάσταση του προσωπικού που 
θα υπηρετεί με σύμβαση εργασίας Ι.Δ. αορίστου χρόνου 
(προσόντα, κατάταξη, μετάταξη παραμονή στην υπηρεσία 
κ λπ.) έχουν εφαρμογή οι σχετικές νομοθετικές διατάξεις. 

Άρθρο 26 

Πειθαρχικός έλεγχος Προσωπικού 
Ο πειθαρχικός έλεγχος του προσωπικό ύ γίνεται από τον 
Πρόεδρο του Δ.Σ. 

Πειθαρχικά αδικήματα θεωρούνται: 
α'ι Η παρά τους κανονισμούς καθυστερημένη προσέλευ¬ 
ση στην υπηρεσία και η πρόωρη αναχώρηση από αυτών. 

β) Η ραθυμία, η αμέλεια καθώς και η ελλειπής ή μη έ¬ 
γκαιρη εκπλήρωση του καθήκοντος. 

γ) Η άρνηση υπηρεσίας που ανατέθηκε νόμιμα από 
προϊστάμενο. 

δ) Η ανάρμοστη συμπεριφοράπρος προϊσταμένους και 

συνάδελφους. 

ε) Η χωρίς εύλογη αιτία ή άδεια αποχή από την εκτέλε¬ 
ση των καθηκόντων, 
στ) Η παράβαση καθήκοντος, 
ζ) Η αναξιοπρεπής διαγωγή, 
η) Κάθε άλλη περίπτωση νομίμου προβλέψεως. 

Άρθρο 27 

Πειθαρχικές Ποινές 
Οι πειθαρχικές ποινές είναι: 
σι έγγραφη επίπληξη 
β) πρόστιμο 
γ) προσωρινή παύση 
δ) οριστική παύση (απόλυση) 

Οι πειθαρχικές αποφάσεις εκδίδονται μετά από κλίση 
του υπάλληλου σε απολογία, και ακολουθείται η διαδικα¬ 
σία του ισχύοντος πειθαρχικού κώδικα των Δημοτικών υ¬ 
παλλήλων και υπαλλήλων Ν.Π.Δ.Δ. 

Άρθρο 28 

Κατανομή προσωπικού - Ανάθεση καθηκόντων 
Η κατανομή του προσωπικού στην υπηρεσίατου Οργα¬ 
νισμού και η ανάθεση των καθηκόντων στους υπαλλή¬ 
λους του, νίνεται με απόφαση του Διοικητικού Συμβουλί¬ 
ου του νομικού Προσώπου. 

Άρθρο 29 

Γ ενικές διατάξεις 

Κάθε άλλη λεπτομέρεια που δεν προβλέπεται από τον 
παρόντα Οργανισμό, ρυ θμίζεται με απόφαση του Δημοτι¬ 
κού Συμβουλίου Λουτρακιού - Περαχώρας, ύστερα από 
απόφαση του Διοικητικού Συμβουλίου του Δημοτικού Ορ¬ 
γανισμού Υγείας και Κοινωνικής Αντίληψης, στηριζόμενη 
στις σχετικές Διατάξεις, Αποφάσεις και Νόμους. 

Άρθρο 30 

Ισχύς του Οργανισμού 

Η :σχύς του Οργανισμού Εσωτερικών Υπηρεσιών του 
Δημοτικού Οργανισμού Υγείας και Κοινωνικής Αντίληψης 
αρχίζει από τη δημοσίευσή του στην Εφημερίδα της Κυ- 
βερνήσεως. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του ΔΟΥΚΑ το ύψος 
της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 23 Ιανουάριου 1998 
Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



